Komission asetus (EY) N:o 2144/2003, annettu 8 päivänä joulukuuta 2003, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti)



Virallinen lehti nro L 322 , 09/12/2003 s. 0003 - 0004



Komission asetus (EY) N:o 2144/2003, annettu 8 päivänä joulukuuta 2003, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (EY) N:o 1452/2003(2), ja erityisesti sen 11 artiklan 1 kohdan, sekä katsoo seuraavaa: (1) Asetuksen (ETY) N:o 2092/91 11 artiklan 1 kohdassa säädetty luettelo kolmansista maista, joista tiettyjen luonnonmukaisesti tuotettujen maataloustuotteiden on oltava peräisin, jotta niitä voidaan pitää kaupan yhteisössä, vahvistetaan komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) N:o 545/2003(4), liitteessä. Luettelo on laadittu asetuksen (ETY) N:o 2092/91 11 artiklan 2 kohdan mukaisesti. (2) Argentiinan viranomaiset ovat pyytäneet komissiota lisäämään luetteloon asetuksen (ETY) N:o 94/92 mukaisen uuden tarkastuksia tekevän ja tarkastustodistuksia antavan laitoksen. Argentiinan viranomaiset ovat antaneet komissiolle riittävä takeet ja tiedot siitä, että uusi tarkastuksia tekevä ja tarkastustodistuksia antava laitos täyttää asetuksen (ETY) N:o 2092/91 11 artiklan 2 kohdassa vahvistetut edellytykset. (3) Australian viranomaiset ovat ilmoittaneet komissiolle, että yksi tarkastuslaitos on uudistanut toimintaansa ja muuttanut nimensä. (4) Unkari on pyytänyt tuoteluokkien lisäämistä asetuksen (ETY) N:o 2092/91 11 artiklan 1 kohdassa säädettyyn luetteloon niin, että siihen sisältyisivät myös tuotantoeläimet ja eläintuotteet. Kyseinen valtio on toimittanut asetuksen (ETY) N:o 94/92 2 artiklan 2 kohdan mukaisesti edellytetyt tiedot. (5) Näiden tietojen tarkastelun ja Unkarin viranomaisten kanssa sen jälkeen käytyjen keskustelujen perusteella voidaan päätellä, että tuotantoeläimiä ja eläintuotteita koskevat tuotanto- ja tarkastussäännöt vastaavat asetuksessa (ETY) N:o 2092/91 vahvistettuja sääntöjä. (6) Sveitsi on pyytänyt komissiota muuttamaan sen luetteloon sisällyttämistä koskevia ehtoja Euroopan yhteisön ja Sveitsin valaliiton maataloustuotteiden kaupasta tekemän sopimuksen(5) ja erityisesti luonnonmukaisella tuotantotavalla tuotettuja maataloustuotteita ja elintarvikkeita koskevan liitteen 9 mukaisesti. (7) Sveitsi on toimittanut asetuksen (ETY) N:o 94/92 2 artiklan 5 kohdan mukaisesti edellytetyt tiedot. Toimitettujen tietojen tarkastelun perusteella voidaan päätellä, että vaatimukset vastaavat yhteisön lainsäädännössä vahvistettuja vaatimuksia. (8) Uuden-Seelannin viranomaiset ovat toimittaneet todistuksen antavan laitoksen tarkemman nimen. (9) Tämän vuoksi asetus (ETY) N:o 94/92 olisi muutettava vastaavasti. (10) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 94/92 liite tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 2003. Komission puolesta Franz Fischler Komission jäsen (1) EYVL L 198, 22.7.1991, s. 1. (2) EUVL L 206, 15.8.2003, s. 17. (3) EYVL L 11, 17.1.1992, s. 14. (4) EUVL L 81, 28.3.2003, s. 10. (5) EYVL L 114, 30.4.2002, s. 132. LIITE Muutetaan asetuksen (ETY) N:o 94/92 liite seuraavasti: 1) Lisätään Argentiinaa koskevan tekstin 3 kohtaan seuraava luetelmakohta: "- Food Safety SA" 2) Poistetaan Australiaa koskevan tekstin 3 kohdan kolmas luetelmakohta "- Biological Farmers of Australia (BFA)" ja lisätään seuraava luetelmakohta: "- Australian Certified Organic Inc." 3) Korvataan Unkaria koskevan tekstin 1 kohta seuraavasti: "1. Tuoteluokat: a) asetuksen (ETY) N:o 2092/91 1 artiklan 1 kohdan a alakohdassa tarkoitetut jalostamattomat kasvinviljelytuotteet sekä tuotantoeläimet ja jalostamattomat eläintuotteet; b) asetuksen (ETY) N:o 2092/91 1 artiklan 1 kohdan b alakohdassa tarkoitetut ihmisravinnoksi tarkoitetut jalostetut kasvinviljelytuotteet ja eläintuotteet." 4) Lisätään Sveitsiä koskevan tekstin 2 kohtaan kolmannen luetelmakohdan jälkeen seuraava luetelmakohta: "- tai sellaisesta kolmannesta maasta, jonka tuotantoa ja tarkastusjärjestelmää koskevat säännöt on tunnustettu Sveitsin lainsäädäntöä vastaaviksi." 5) Korvataan Uutta-Seelantia koskevan tekstin 4 kohta seuraavasti: "Todistuksen antava laitos: Ministry of Agriculture and Forestry (MAF) - New Zealand Food Safety Authority (NZFSA)."